**CRNA GORA**

**OPŠTINA NIKŠIĆ**

Sekretarijat za uređenje prostora i

zaštitu životne sredine

Broj: 07-350-sl

Nikšić, 18.12.2024.godine.

**Z A P I S N I K**

Sa javne tribine sačinjen dana 18.12.2024. godine sa početkom u 14 časova, u sali broj 1 Opštine Nikšić povodom izlaganja Predloga Programa uređenja prostora Opštine Nikšić za 2025. godinu,u prisustvu predstavnika Sekretarijata za uređenje prostora i zaštitu životne sredine kao obrađivača predloga Programa, predstavnika Agencije za projektovanje i planiranje, Sekretatarijata za investicije i projekte i Sekretarijata za komunalne poslove i saobraćaj kao suobrađivača i prisutnost četiri građanina.

Predstavnik Sekretarijata za uređenje prostora i zaštitu životne sredine, Sekretarka Milanka Radulović, je upoznala prisutne da uređivanje predmetne oblasti proizilazi iz člana 244. Zakona o planiranju prostora i izgradnji objekata („Službeni list Crne Gore“ br. 64/17, 44/18, 63/18, 11/19, 82/20, 86/22 i 04/23) propisano je da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list Crne Gore ", br. 56/16, 13/17 i 47/17) i Zakon o uređenju prostora i izgradnji objekata ("Službeni list Crne Gore ", br. 51/08, 40/10, 34/11, 40/11, 47/11, 35/13, 39/13, 33/14 i 64/17), osim odredbi čl. 7, 16, 63, 64, 65, 67, 67a i 162 c koje će se primjenjivati do donošenja plana generalne regulacije Crne Gore.

Članom 16 Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13, 33/14 i 64/17), propisano je da skupština lokalne samouprave donosi jednogodišnji program uređenja prostora koji obuhvata dinamiku uređenja prostora, izvore finansiranja, rokove uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta iz člana 65 ovog zakona, kao i druge mjere za sprovođenje politike uređenja prostora.

Uređivanje građevinskog zemljišta obuhvata pripremu građevinskog zemljišta za komunalno opremanje i komunalno opremanje.

Uređivanje građevinskog zemljišta obezbjeđuje lokalna samouprava, u skladu sa Programom.

Priprema građevinskog zemljišta za komunalno opremanje naročito obuhvata: rješavanje imovinsko-pravnih odnosa, izradu planske, tehničke i druge dokumentacije; preduzimanje mjera zaštite spomenika kulture i zaštite spomenika prirode koji bi mogli biti ugroženi radovima na pripremi zemljišta; rušenje postojećih objekata i uređaja i uklanjanje materijala, kao i premještanje postojećih nadzemnih i podzemnih instalacija.

Prisutni građani su izložili svoje predloge i pitanja i to na sledeći način :

* **Radenko Vučković, stanar stambene zgrade u Ulici Vuka Karadžića**, ukazao je na potrebu uređenja kvarta oko pet stambenih zgrada u ulici Vuka Karadžića, u neposrednoj blizini nekadašnjeg restorana „Željezare“.
* Ana Vukotić, Direktorica Agencije za projektovanje i planiranje navela je da je za pomenuto područje planirana izrada plana detaljne razrade i da je isti u obuhvaltu Projekta „Sunčani grad“, pa je za realizaciju istog potrebna prethodna izrada navedenog planskog dokumenta.
* Sekretarska Sekretarijata za uređenje prostora i zaštitu životne sredine je naglasila da će eventualnim usvajanjem novog Zakona o uređenju prostora biti preciziran rok za izradu planske dokumentacije.
* **Miroslav Stanišić,** građanin-stanovnik naselja Kličevo, ukazao na problem rekonstrukcije Školske ulice u Kličevu, gdje se kasni sa izvođenjem radova, i pitao kakav je plan daljih aktivnosti u cilju završetka radovva na rekonstrukciji.
* Ana Vukotić, Direktorica Agencije za projektovanje i planiranje navela je da veliki problem u konkretnom predstavljaju neriješeni imovinsko pravni odnosi i to što su građani zauzeli opštinsko zemljište. Osim toga navedeno je da je za pomenuto izvođenje radova urađen i inspekcijski nadzor, kao i da je dio radova kasnio i zbog procedure oko izmještanja stubova za struju od strane CEDIS-a.
* **Miroslav Stanišić,** uputio je i pitanje u vezi sa eventualnom siječom stabala u podnožju Trebjese u cilju izgradnje trim staze oko Trebjese.
* Ana Vukotić, Direktorica Agencije za projektovanje i planiranje navela je da se na predmetnom lokalitetu planira sadnja dodatnih 350 stabala, tako ako i eventualno dodje do uklanjanja postojećih, biće zasađena nova stabla.
* **Mihajlo Mijanović**, stanar stambene zgrade-solitera u ulici Gojka Gačevića, je postavio pitanje o tome kada će biti izvršeno uređenje kvarta oko njihive stambene zgrade.
* Ana Vukotić, Direktorica Agencije za projektovanje i planiranje navela je projektna dokumentacija za uređenje terena oko zgrade – solitera u ulici Gojka Gačevića završena prije 2 godone, ali da usled neusaglašenosti oko načina finnasiranja samog uređenja, isto nije završeno i da će eventualno uređenje izvršiti tek nakon usaglašavaja projekta sa izvodima finansiranja u smislu moguće donacije,
* **Marko Gardašević**, građanin, je postavio pitanje o tome šta je od planske doumentacije obuhvaćene Programom urađeno.
* Ana Vukotić, Direktorica Agencije za projektovanje i planiranje navela je da se većina projekata nalazi u završenoj fazi, sa posebnim akcentom na projektu dokumentaciju za Centar za autizam, za Izgradnju II faze kanalizacione mreže za četiri prigradska naselja: Rubeža, Oštrovac, Dragova luka i Ćemenca i rekonstrukciju ulica: Druge Dalmatinske brigade, Nikca od Rovina, Crnogorskih komita i dijela ulice Put pored Bistrice.

Javna tribina je završena u 14.30 časova

**SEKRETAR**

 Milanka Radulović dipl.ing., s.r.